
PARLAMENTUL ROMÂNIEI

CAMERA DEPUTAŢILOR
	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 25.01.2011          

 P L - x  874/2010                   


AVIZ
asupra proiectului de Lege privind aprobarea Ordonanţei de urgenţă a Guvernului nr. 100/2010 pentru modificarea Ordonanţei Guvernului nr. 63/2001 privind înfiinţarea Inspectoratului de Stat în Construcţii – I.S.C.
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr. 100/2010 pentru modificarea Ordonanţei Guvernului nr. 63/2001 privind înfiinţarea Inspectoratului de Stat în Construcţii – I.S.C.,  trimis cu adresa nr. PL x 874 din 21 decembrie 2010 şi înregistrat cu nr. 31/1281 din 22 decembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat iniţiativa legislativă în şedinţa din 13 decembrie 2010, cu respectarea prevederilor articolului 76 alineatul (2) din Constituţia României, republicată.

Potrivit dispoziţiilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 25 ianuarie 2011.
Iniţiativa legislativă are ca obiect de reglementare modificarea Ordonanţei Guvernului nr. 63/2001 privind înfiinţarea Inspectoratului de Stat în Construcţii – I.S.C., aprobată cu modificări prin Legea nr. 707/2001, cu modificările ulterioare, în sensul corelării dispoziţiilor acestui act normativ cu prevederile Ordonanţei de urgenţă a Guvernului nr. 44/2010, prin care Inspectoratul de Stat în Construcţii a trecut din subordinea Guvernului în subordinea Ministerului Dezvoltării Regionale şi Turismului.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 1280 din 27 octombrie 2010.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative. 

În raport de obiectul şi conţinutul reglementării,  proiectul de lege face parte din categoria legilor ordinare. 
               PREŞEDINTE,                        
                                       SECRETAR,

                Daniel BUDA              

